**Ministru kabineta noteikumu projekta „Grozījumi Ministru kabineta 2008.gada 7.oktobra noteikumos Nr.835 „Noteikumi par darbības programmas „Uzņēmējdarbība un inovācijas” papildinājuma 2.3.2.1.aktivitāti „Biznesa inkubatori”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2008.gada 7.oktobra noteikumiem Nr.835 „Noteikumi par darbības programmas „Uzņēmējdarbība un inovācijas” papildinājuma 2.3.2.1.aktivitāti „Biznesa inkubatori”” (turpmāk – MK noteikumi Nr.835) atbalsts tiek sniegts biznesa inkubatorā iekļautajiem komersantiem. Šīs aktivitātes ietvaros sadarbības iestādes funkcijas veic Latvijas Investīciju un attīstības aģentūra (turpmāk – LIAA).2014.gada 16.decembrī Ministru Kabinets apstiprināja grozījumus Ministru kabineta 2009.gada 17.februāra noteikumos Nr.164 "Noteikumi par aizdevumiem saimnieciskās darbības uzsācējiem un komersantiem konkurētspējas uzlabošanai" (turpmāk – MK noteikumi Nr.164), novirzot 2 000 000 *euro* no 2007.-2013.gada Eiropas Savienības fondu plānošanas perioda 1.3.1.2. aktivitātes atmaksu publiskās finansējuma daļas (turpmāk – reciklētais finansējums) biznesa inkubatorā iekļautajiem saimnieciskās darbības uzsācējiem, kas tiek finansēti darbības programmas “Uzņēmējdarbība un inovācijas” papildinājuma 2.3.2.1.aktivitātes “Biznesa inkubatori” (turpmāk – 2.3.2.1.aktivitāte) ietvaros. Šis nosacījums ir spēkā, ja biznesa inkubatorā iekļautie saimnieciskās darbības uzsācēji atbilst MK noteikumu Nr.164 III2 nodaļā minētajām prasībām. Pamatojums reciklētā finansējuma novirzīšanai biznesa inkubatorā esošo saimnieciskās darbības veicēju finansēšanai ir veiktā tirgus nepilnību analīze, kas nosaka, ka komercbankas nereti nevēlas sniegt atbalstu saimnieciskās darbības uzsācējam. Papildus norādāms, ka reciklētā finansējuma novirzīšana biznesa inkubatorā esošo saimnieciskās darbības veicēju finansēšanai saistīta arī ar dubultā finansējuma riska novēršanu, ņemot vērā Eiropas Komisijas norādījumus[[1]](#footnote-1), kas nosaka, ka nevar kombinēt divas Eiropas Savienības fondu programmas par tām pašām attiecināmajām izmaksām.Reciklētā finansējuma atkārtotu izmantošanu nosaka Padomes 2006.gada 11.jūlija Regulas (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 78.panta 7.punkts, kas nosaka, ka resursus, kurus fondi guvuši no ieguldījumiem un kuri palikuši pāri pēc visu saistību segšanas, atbildīgo dalībvalstu kompetentās iestādes atkārtoti izmanto pilsētu attīstības projektiem vai maziem un vidējiem uzņēmumiem. Iepriekš minētā aizdevuma sniegšana biznesa inkubatorā esošiem komersantiem tika saskaņota arī Valsts atbalsta koordinācijas konsultatīvās padomes sēdes rakstiskajā procedūrā (2014.gada 27.oktobra Valsts atbalsta koordinācijas konsultatīvās padomes sēdes protokols Nr.14).2015.gada 5.maijā Ekonomikas ministrija noslēdza līgumu ar akciju sabiedrību „Attīstības finanšu institūcija Altum” (turpmāk - sabiedrība Altum) par šo atmaksu finansējuma izlietošanas, uzraudzības un piešķiršanas kārtību. Ar 2015.gada 5.maiju tika uzsākta šīs aizdevumu valsts atbalsta programmas (turpmāk – valsts atbalsta programma) īstenošana sabiedrībā Altum.Šīs valsts atbalsta programmas termiņš ir saskaņā ar 2.3.2.1.aktivitātes īstenošanas termiņu – 2015.gada 31.oktobris.MK noteikumu Nr.835 61.5.punkts nosaka, ka komersants 2.3.2.1.aktivitātes ietvaros nevar saņemt biznesa inkubatora pakalpojumus, ja tas saņēmis vai paredz saņemt finansējumu par tām pašām attiecināmajām izmaksām citu aktivitāšu ietvaros no vietējiem, reģionālajiem, valsts vai Eiropas Savienības līdzekļiem. Ņemot vērā augtsākminēto, kā arī to, ka reciklētais finansējums ir uzskatāms par publiskajiem resursiem (valsts līdzekļiem), nepieciešams veikt grozījumus MK noteikumu Nr.835 61.5.punktā, nosakot, ka komersants 2.3.2.1.aktivitātes ietvaros nevar saņemt biznesa inkubatora pakalpojumus, ja tas saņēmis vai paredz saņemt finansējumu par tām pašām attiecināmajām izmaksām citu aktivitāšu ietvaros no Eiropas Savienības līdzekļiem, ievērojot 64.3punktā minēto nosacījumu, tādējādi svītrojot vārdus „vietējiem, reģionālajiem, valsts”. Šāda pieeja nav pretrunā ar Eiropas Komisijas norādījumiem, kas nosaka, ka nevar kombinēt divas Eiropas Savienības fondu programmas par tām pašām attiecināmajām izmaksām.Papildus šie grozījumi atrunā kumulācijas nosacījumu, nosakot, ka 2.3.2.1.aktivitātes ietvaros atbalstu komersants var apvienot ar citu *de minimis* atbalstu saimnieciskās darbības uzsākšana par vienām un tām pašām attiecināmajām izmaksām, ja atbalsta apvienošanas rezultātā atbalsta vienībai/izmaksu pozīcijai attiecīgā maksimālā atbalsta intensitāte nepārsniedz 100%. Gan LIAA, gan sabiedrība Altum uzraudzīs *de minimis* atbalsta kumulāciju valsts atbalsta programmas un 2.3.2.1.aktivitātes ietvaros.Noteikumu projektā minēto grozījumu nepieciešamība ir saistīta ar inkubējamam komersantam ierobežoti pieejamiem finanšu resursiem saņemto inkubācijas pakalpojumu apmaksai. Ekonomikas ministrija skaidro, ka biznesa inkubatorā esošais komersants var saņemt MK noteikumu Nr.835 62.punktā noteiktos inkubācijas pakalpojumus gan no paša biznesa inkubatora operatora, gan arī no trešajām personām, ko piesaistījis biznesa inkubatora operators inkubācijas pakalpojumu sniegšanai. Inkubējamais komersants Eiropas Savienības fondu finansējumu par konkrēto inkubācijas pakalpojumu saņem pēc pakalpojuma sniegšanas un apmaksas. Tādējādi pašam inkubējamam komersantam ir jāveic inkubācijas pakalpojuma priekšfinansēšana pilnā apmērā un tikai pēc lēmuma pieņemšanas par izmaksu attiecināmību, inkubējamais komersants saņem Eiropas Savienības fondu finansējumu. Ņemot vērā faktu, ka inkubējamie komersanti ir jaundibināti uzņēmumi, kuriem nav brīvi pieejami resursi, lai veiktu iepriekš minēto inkubācijas pakalpojumu priekšfinansēšana, Ekonomikas ministrija rosina veikt grozījumu MK noteikumos Nr.835. Ar minēto grozījumu spēkā stāšanos inkubējamam komersantam būs iespēja saņemt aizdevumu no sabiedrības Altum, kas varētu tikt izmantots arī inkubācijas pakalpojumu priekšfinansēšanai.Ekonomikas ministrija norāda, ka šādā veidā tiks kombinēts *de minimis* atbalsta uz vienām un tām pašām attiecināmām izmaksām, taču vienlaikus norāda, ka gan LIAA, gan sabiedrība Altum, veicot finansējuma izmaksu, pārbaudīs vai katra atsevišķā izmaksu pozīcija nepārsniedz 100% izmaksu intensitāti.Informējam, ka biznesa inkubatora operatori nepriekšfinansē inkubējamos pakalpojumus. Lai nodrošinātu biznesa inkubatorā esošo komersantu informēšanu par iespējām saņemt aizdevumu sabiedrībā Altum, Ekonomikas ministrija aicinās LIAA veikt aktīvu komunikāciju ar biznesa inkubatoru operatoriem un biznesa inkubatorā esošiem komersantiem, norādot uz radīto iespēju saņemt aizdevumu.Ņemot vērā, ka 2015.gada 1.martā stājās spēkā Attīstības finanšu institūcijas likums, lai izvērtētu aizdevumu programmas ietekmi, riskus un sagaidāmos rezultātus, pēc Finanšu ministrijas iebilduma MK noteikumu Nr.835 projektam ir pievienots MK protokollēmums, kurā Ekonomikas ministrijai sadarbībā ar sabiedrību Altum uzdots veikt savstarpēji 2015.gada 5.maijā noslēgtā līguma Nr. L-2015/5 izvērtējumu saskaņā Attīstības finanšu institūcijas likuma 12.panta trešajā daļā noteikto un veikt grozījumus tajā, paredzot sagaidāmos zaudējumus un resursus zaudējumu segšanai.Ņemot vērā augstākminēto, noteikumu projekts paredz:1. noteikt, ka komersants 2.3.2.1.aktivitātes ietvaros nevar saņemt biznesa inkubatora pakalpojumus, ja tas saņēmis vai paredz saņemt finansējumu par tām pašām attiecināmajām izmaksām citu aktivitāšu ietvaros no Eiropas Savienības līdzekļiem, ievērojot MK noteikumu Nr.835 64.3.punktā minēto nosacījumu;
2. noteikt, ka 2.3.2.1.aktivitātes ietvaros atbalstu komersants var apvienot ar citu *de minimis* atbalstu saimnieciskās darbības uzsākšanai, t.i. MK noteikumu Nr.164 ietvaros, ja atbalsta apvienošanas rezultātā atbalsta vienībai/izmaksu pozīcijai attiecīgā maksimālā atbalsta intensitāte nepārsniedz 100%, ievērojot ievērojot MK noteikumu Nr.835 61.5.apakšpunktā minēto nosacījumu;
3. uzdots atbalsta sniedzējam par pienākumu uzglabāt informāciju par sniegto *de minimis* atbalstu saskaņā ar Komisijas 2013.gada 18.decembra Regulas (ES) Nr. 1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352) 6.panta 4.punktā noteiktajām prasībām.
 |
| 3. | Projekta izstrādē iesaistītās institūcijas | Ekonomikas ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti |
| 2. | Tiesiskā regulējuma ietekme uz tautsaimniecību un administratīvo slogu | Palielinās biznesa inkubatorā esoši komersantu iespējams piesaistīt finansējumu komercdarbības uzsākšanai un veikšanai. |
| 3. | Administratīvo izmaksu monetārs novērtējums | Nav identificēts administratīvā sloga palielinājums. |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  1. |  Saistības pret Eiropas Savienību | Ar tiesību akta projektu tiek ieviesta Komisijas 2013.gada 18.decembra Regula (ES) Nr. 1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352). |
|  2. |  Citas starptautiskās saistības | Projekts šo jomu neskar. |
|  3. |  Cita informācija | Nav |

|  |
| --- |
| **1.tabula****Tiesību akta projekta atbilstība ES tiesību aktiem** |
|  Attiecīgā ES tiesību akta datums, numurs un nosaukums |  Ar normatīvo aktu tiek ieviestas Eiropas Savienības tiesību akta prasības:- Komisijas Regula Nr.1407/2013 |
|  A |  B |  C |  D |
|  Attiecīgā ES tiesību akta panta numurs (uzskaitot katru tiesību aktavienību – pantu, daļu, punktu, apakšpunktu) |  Projekta vienība, kas pārņem vai ievieš katru šīs tabulas A ailē minēto ES tiesību akta vienību |  Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā |  Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu. Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Komisijas regulas Nr.1407/2013 5.pants* | *Noteikumu projekta 2.punkts (ar ko papildina MK noteikumus Nr.835 ar 64.3 punktu).* | *ieviesta pilnībā* | *neparedz stingrākas prasības* |
| *Komisijas regulas Nr.1407/2013 6.panta 4.punkts* | *Noteikumu projekta 2.punkts (ar ko papildina MK noteikumu Nr.835 ar 64.4punktā noteiktām prasībām)* | *ieviests pilnībā*  | *neparedz stingrākas prasības* |
|  Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? |  *Projekts šo jomu neskar.* |
|  Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | *Projekts šo jomu neskar.* |
|  Cita informācija |  *Nav.* |

|  |
| --- |
| **2.tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
|  Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums |  Aizpilda, ja ar projektu izpildītas vai tiek uzņemtas saistības, kas izriet no vairāk nekā viena starptautiskā dokumenta, – jānorāda tā pati informācija, kas prasīta instrukcijas 57.1.apakšpunktā un jau tikusi norādīta arī V sadaļas 2.punkta ietvaros |
|  A |  B |  C |
|  Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei |  Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību. Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde |  Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā |
|  *Projekts šo jomu neskar.* |  *Projekts šo jomu neskar.* |  *Projekts šo jomu neskar.* |
|  Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām |  *Projekts šo jomu neskar.* |
|  Cita informācija |  *Nav.* |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | MK noteikumu projekta izpildi nodrošinās LIAA un sabiedrība Altum. |
| Projekta izpildes ietekme uz pārvaldes funkcijām institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekta izpilde tiks nodrošināta LIAA un sabiedrības Altum esošo funkciju ietvaros, nav nepieciešams izveidot jaunas institūcijas, likvidēt esošas institūcijas vai veikt reorganizāciju. |
| Cita informācija | Nav. |

**Anotācijas III, IV, VI sadaļa – projekts šo jomu neskar.**

Ekonomikas ministre D.Reizniece-Ozola

Vīza: valsts sekretārs R.Beinarovičs

27.07.2015. 12:11

1758

E.Dlohi

67013082, Elina.Dlohi@em.gov.lv

1. Eiropas Komisijas Reģionālās politikas ģenerāldirektorāta veiktā audita par Eiropas Reģionālās attīstības fonda līdzfinansēto finanšu vadības instrumentu aktivitāšu īstenošanu Latvijā un audita rezultātiem gala ziņojums 15.03.2013. Nr. ARES (2013) 3475452) [↑](#footnote-ref-1)